《暮春寄畅园作》
清代·秦燮

为爱园林迥出尘，回廊曲蹬往来频。饯春有约花迎我，与物无猜鸟近人。

游屐渐稀惩世态，名山静对见天真。披襟宛转桥边坐，俯看游鳞戏水滨。

作者简介：秦燮，字廷羹，号湄村，今无锡市惠山区斗门人。道光壬午举人，栋选知县，改国子监学正。尝修杨家圩、万寿桥，为一乡禦灾捍患。著有《自怡吟草》等。